Doxa Deo | Kameeldrift | Uitreik Projekte
Ons fasiliteer dissipelskap en dienste by die mans in Sentraal Gevangenis in Potgieterstraat op Sondagoggende.
Ons weeklikse hospitaaluitreik fokus daarop om siekes te bereik met God se liefde asook geleenthede te skep vir vennote om deel te raak van die unieke bediening.
Gedurende Mei en Junie, het ons ‘n “Winter Warmer” projek waar ons komberse en geld insamel en die komberse uitdeel aan behoeftige gesinne in ons gemeenskap. Hierdie jaar gee ons klere vir kinders.
Gedurende November is dit ons jaarlikse “Christmas Wishlist” projek waar ons uitreik na verskillende instansies.
HOPE – HELP OUR PEOPLE EAT
HOPE is ons kosgee projek. Dit is spesifiek gemik op behoeftige gesinne in ons eie gemeente. Indien jy weet van gesinne wat behoefte het aan kos, bring dit asseblief onder die leierskap se aandag sodat ons vir daardie gesinne kospakkies kan opmaak. Kontak asb die kantoor om deel te raak deur middel van bydraes lewer.
Vir al die bogenoemde uitreike kan jy ons gerus kontak by [email protected] of 012 808 9950 om uit te vind waar jy kan inskakel en jou passie uitlewe.
CHAIN REACTION WIELEPROJEK
Hierdie fietsrygroep vat hande met Nuwe Hoop Skool om kinders met spesiale behoeftes te bemagtig met werkskeppingsgeleentheid, deur ou fietse te skenk, sodat hulle dit kan restoureer en weer terugploeg in die gemeenskap vir opheffingswerk. Vir meer inligting hieroor, kontak Martha.
HAMMER BRIGADE UITREIK BELANGEGROEP
Hierdie groep reik uit na mense in en buite die gemeente, om hulle te bemagtig met hulp wat hulle nie noodwendig self finansiëel of prakties kan behartig nie. Vir meer info of om deel te word, kontak Martha.
Ons kom maandeliks in een van ons areas bymekaar vir ‘n gebeds-aksie in ons omgewing. Vir meer info hieroor kontak Martha.
Hierdie projek verskaf maandeliks toiletware aan behoeftige skoolkinders by die volgende plekke:
Hoërskool Die Tuine
Kontak gerus vir Riana Momberg vir meer inligting.
Makhulong Kinderhuis en Jeugsorgsentrum is ‘n huis van veilige bewaring vir kinders wat wees gelaat is as gevolg van HIV/VIGS en/of verwaarlosing. Om ‘n donasie of hulp te verleen op enige opbouende vlak, kontak gerus vir Hennie Beukes by 082 375 2773 .
TREE – JEUGWERKERS IN ONS SKOLE
TREE is Doxa Deo se inisiatief om ‘n Christus gesentreerde verskil in skole te maak. Doxa Deo glo dat die antwoord om gemeenskappe te transformer by die jonger generasie lê omdat hulle ons toekomstige leiers is. Ons het tans Jeugwerkers in die volgende skole waar hulle ‘n verskil in kinders se lewens maak:
Hoërskool Curro – Roodeplaat
Jy kan deel raak van hierdie baie spesiale proses op enige van die volgende maniere:
Kontak Andre Oberholzer vir meer inligting aangaande TREE.